Алматыда мұғалімдер мен оқушыларға 10 мыңнан астам компьютер берілді
DATE: 18:18, 01 Сәуір 2020 | GMT +5
TITLE: Алматыда мұғалімдер мен оқушыларға 10 мыңнан астам компьютер берілді
URL: https://kaz.inform.kz/news/almatyda-mugalimder-men-okushylarga-10-mynnan-astam-komp-yuter-berildi_a3632374/
META: DATE: 18:18, 01 Сәуір 2020 | GMT +5
TOTAL WORDS: 166
AUTHOR(S):
TEXT: «Бұл карантин күнделікті өміріміздегі барлық салаға, соның ішінде білім беру процесіне де өзгеріс енгізді. Төтенше жағдай режимінің бірінші күнінен-ақ мектептерді қашықтан оқытуға көшіруге даярлай бастадық. Ең алдымен мұғалімдерге арналған тренингтер өтіп, 99% немесе 273 мың оқушыны қамтыған сынақ сабақтары ұйымдастырылды. «Алматы» телеарнасынан көрсетуге болатын 100-ден аса бейнесабақ әзірленді», - деп жазды әкім. Сондай-ақ, ол қашықтан оқыту үшін мұғалімдер мен оқушыларға 10 мыңнан астам компьютер берілгенін айтты. Техникалық жабдыққа келер болсақ, карантин кезінде мектептердегі 10 мыңнан астам компьютер мұғалімдер мен оқушыларға берілді. Қосымша үш мың ноутбукты сатып алу мәселесі шешілуде. Үйінде төрт және одан да көп оқушы баласы бар және барлығының бір компьютерден білім алуға шамасы жететін отбасылар бар. Оларды қосымша техникамен қамтамасыз ететін боламыз. Байланыс операторларымен бірлесіп, төрт мың оқушы мен 700 мұғалімге ғаламтор желісінің қолжетімді болуын қарастырудамыз», – дейді Бақытжан Сағынтаев. Бақытжан Сағынтаев атааналардан қолдау көрсетулерін сұрады. «Ата-аналардың балаларға қолдау көрсетіп, мұғалімдердің онлайн сабағын өткізуіне көмектесуін сұраймын. Үйде отырсақ та, өзімізді жан-жақты дамытып, әрі коронавирустың белең алмауына үлес қосып жатырмыз», – деп жазды шаһар басшысы
